ועדת הכספים, כנסת 25, פרוטוקול מספר 311, 2024-01-30 00:00

ינון אזולאי: שלום רב, אני מתכבד לפתוח את הישיבה

ינון אזולאי:  על סדר-היום: התייקרות תעריפי המים בחקלאות בעת מצב לחימה

ינון אזולאי:  זה דיון מעקב שהיה ב-27

ינון אזולאי: 11

ינון אזולאי:  אני חושב שאם אנו באים לפה, באםי רק לבשר בשורת טובות לחקלאים

ינון אזולאי:  אחרת לא הינו מגיעים לפה, אני מאמין

ינון אזולאי:  בבקשה

ינון אזולאי:  אתה יזמת את הדיון בפעם שעברה, בבקשה, אלון

אלון שוסטר: אנחנו נמצאים במצב שבו היושב-ראש הקבוע של הוועדה שלח אותנו לעבודה, את רשות המים, את החקלאים, את האוצר

אלון שוסטר:  הוא ביקש לחזור אליו, נדמה לי שנקבע שבועיים

אלון שוסטר:  חלפו כחודשיים, ולא קרה שום דבר בהקשר למשימה

אלון שוסטר:  בעוונותיי, הייתי מחנך, עסקתי בהוראות למיניהן, ואתה מקבל משימה, נבחן עליה

אלון שוסטר:  קיבלנו התייחסות מעניינת של האוצר לטווחים בינוניים וארוכים

אלון שוסטר:  הבשורה הטובה, ושחושבים על התחום המסיבי המשמעותי הזה, ושהתקבלה עקרונית העמדה שהיא בבסיס הנושא שאנו מדברים, יכולה לפתור אותה לגבי המזהם משלם, התקבל העיקרון, שכמו בחמצן ותשתיות רכבת גם התחום הזה לא חייב להיות סגור הרמטית במשק סגור, אבל המשימה לא התבצעה

אלון שוסטר:  המשימה הייתה לומר מה מחירי המים בינואר 24'

אלון שוסטר:  במקם זה ראיתי מהאוצר – לא קשור לרשות המים – רעיונות מאוד מעניינים לא אומר בציניות; חשובים ומעניינים לטווחים הבינוניים והארוכים והחולה ימות בחדר המיון בהמתנה לניתוח

אלון שוסטר:  בטח לא יגיע לשיקום

אלון שוסטר:  לא קיבלנו מענה כוועדת הכספים המפקחת על הממשלה כיצד החקלאות החבוטה בשנים האחרונות שנכנסה לסבב המלחמתי וחטפה באבי אביה בצפון מערב הנגב ובצפון המדינה, לא קיבלה מענה

אלון שוסטר:       המשימה שלנו היא אם כן, לקחת את התפקיד הנוסף שיש לבית הזה – החקיקתי, ולאלץ את הרשות המבצעת לעשות את מחויבותה לגיבורים שנמצאים בקווי העימות ובאזורי העדיפות, ולבצע את המשימות הלאומיות שהם נושאים על כתפיהם, בלי לבקש פרסים

אלון שוסטר:  ראיתי פה את החבורה

אלון שוסטר:  אמרתי – רק מאיך שאתם נראים אתם לא בעניין ההימורים

אלון שוסטר:  יש לכם נושאים אחרים פה

אלון שוסטר:      אני משוכנע שמה שצריך עכשיו זה לקבל את ההורדה המשמעותית אל כיוון השקל של השפדן, להתבסס על העבודות שנעשו, להתבסס על המזהם משלם, לאפשר לאנשי הנגב והדרום, צפון מערב הנגב לבצע את משימתם ההתיישבותית הלאומית המדהימה בחשיבותה, לקבוע מחיר הגיוני, וההצעה היא שקל ו-30 לשנה שנתיים הנוכחיות ואז לדבר על התוכנית ארוכת הטווח לאזורים נעדרי חלופה שבמקרה או שלא במקרה – זה מישהו צריך לבדוק בגיאו פוליטיקה של ארץ ישראל, איך זה מתחבר בדיוק, אבל זה מתחבר בדיוק

אלון שוסטר:  כמעט כל מי שנעדר חלופה הידרולוגית נמצא תחת איום, מתקפה, פינוי וזה המקום שאנחנו צריכים עכשיו, עכשיו, לפני חודשים היינו צריכים לעשות את זה כבר, שלא לומר שנים ובוודאי לא להעלות את המחירים

אלון שוסטר:      אני מבקש שנבקש מהאנשים להמשיך לעשות – רשות המים, האוצר, החקלאים, שימשיכו לעשות מה שהם מבינים

אלון שוסטר:  אדוני היושב-ראש, מבקש שנקדם חקיקה שתאפשר לחקלאים שלנו, יצרני המזון לבצע את משימתם

ינון אזולאי: תודה רבה

ינון אזולאי:  אם אני מתמצת את הדברים שלך, יש בינתיים רק דיבורים

ינון אזולאי:  עדיין לא יצא לנו כלום מזה

ינון אזולאי:  לגבי ההימורים, יכול להיות שמסתכלים על החקלאים כאלה שמהמרים על הפרנסה שלהם

ינון אזולאי:  בבקשה

מטי צרפתי הרכבי: אני חושבת שאלון אמר הכול

מטי צרפתי הרכבי:  אני חושבת שהיעד של שקל ו-30 צריך להיות בכל חקלאות שנעדרת חלופת קולחין, בכל הארץ, בכל אזור גיאוגרפי שנעדר חלופת קולחין זה צריך להיות המחיר

אלון שוסטר: סליחה, משפט נוסף

אלון שוסטר:  באזור נעדר חלופה, שהוא אזור במקרה או שלא במקרה אזור עדיפות, לפעמים קו עימות, יש לעשות מה שעושים היום עם קרקעות

אלון שוסטר:  ממשלה רשאית לומר שהיא יוצאת מגדרה כדי לסייע למתיישבים בקצוות ארז ובספר, כפי שהיא עושה בקרקע יותר זולה כך במים

אלון שוסטר:  זה ההסבר

אלון שוסטר:  לא צריך יותר מדי הסברים

מטי צרפתי הרכבי: מסכימה איתך

מטי צרפתי הרכבי:  יש היותר דחוף

מטי צרפתי הרכבי:  אך יש אזורים שהם נעדרי חלופות

מטי צרפתי הרכבי:  אני אישית כחקלאית משלמת 2

מטי צרפתי הרכבי: 35 לקוב כי אין לי לא קוחלין ולא שפדן, ואני חקלאית, אז בסוף הקריאה צריכה להיות לכל חלקי הארץ, אבל ברור שבאזורי העדיפות הלאומית ובאזורי העימות זה צריך להיות כאן ועכשיו ובמיידי

מטי צרפתי הרכבי:  ואני מצטרפת לקריאה של אלון לחקיקה, שתסדיר את זה כמה שיותר מהר

ינון אזולאי: תודה רבה

ינון אזולאי:  בבקשה

יצחק קרויזר: אחרי ששמענו את חבר הכנסת שוסטר מדבר מדם ליבו בנושא הזה אני חושב שיש פה צורך דחוף כפי שציינת, לייצר קיבעון לבקשה למחיר המטרה, ואז שהמשרדים במקביל ימשיכו את עבודת המטה שלהם כדי לייצר את הפתרון מבחינתם האולטימטיבי, ואז נבחן אותו

יצחק קרויזר:  ככל שזה לא מתקדם, נשתמש בשוט שמצוי בידינו בדרך חקיקה, כדי לאלץ את הרשות המבצעת להגיע לפתרון ראוי למצוקה הזו

ינון אזולאי: תודה

ינון אזולאי:  בבקשה

איתן ברושי: שלום, אני מייצג את אגודות המים לאורכה ולרוחבה של הארץ הזו

איתן ברושי:  זו הישיבה השלישית של ועדת הכספים, ותודה לגפני ואתה כמרכז- -     

ינון אזולאי: לא, לא

ינון אזולאי:  אל תסבך אותי

ינון אזולאי:  יש פה רביבו

ינון אזולאי:  יש לו מקום שמור

ינון אזולאי:  אני גם עלול להפסיד מולו בפריימריז של הליכוד

איתן ברושי: הייתה ישיבה ראשונה בזכותך אני חושב, לפני כינון הממשלה ואחרי הבחירות

איתן ברושי:  זו השלישית

איתן ברושי:  הייתה ישיבה לפני מספר שבועות

איתן ברושי:  זו השלישית ואני מקווה שזו האחרונה בעניין הזה כי לא באנו לכאן כתחביב

איתן ברושי:       בהמשך לטענות החשובות שנאמרו פה על ידי חברי הכנסת, יחד עם חבריי מרשות המים ומשרד החקלאות, המים זה משאב לאומי וזה אמצעי ייצור

איתן ברושי:  המטרה היא החקלאות ולא המים

איתן ברושי:  המים זה אמצעי ולא מטרה

איתן ברושי:  המטרות ודאי בעיצומה של המלחמה ביטחון, מזון, יישוב הארץ והדברים שמדברים, אפילו דיברו עליהם כבר מעבר לגבול

איתן ברושי:  אין מדינה בלי התיישבות ואין מדינה בלי חקלאות והתיישבות ואין מדינה בלי חקלאות והתיישבות ובלי מתיישבים ובלי חקלאים

איתן ברושי:  לכן נדרש שינוי השיטה

איתן ברושי:  התקלה טמונה בשיטה

איתן ברושי:  רשות המים במשרד האוצר בכללים הקיימים לא מסוגלים להביא פתרון

איתן ברושי:  זה מעל הגבולות של היכולת שלהם והכללים שלהם ואיני בא אליהם בטענה כרגע

איתן ברושי:  לכן נדרש פה שינוי השיטה והכללים במיידי

איתן ברושי:       יושב פה יועץ משפטי שלנו, שיש לו תשתית חקיקה שוודאי תעבור פה תיקונים

איתן ברושי:  לכן נדרשת הוצאת ההחלטות מהגורמים המקצועיים

איתן ברושי:  אני חושב שזה מה שחברנו גפני אמר להם בישיבה הראשונה אליה התייחסתי

איתן ברושי:  הוא אמר – אני עוצר את דוח שמרת לא כי המחיר גבוה או נמוך אלא כי זו לא סמכותכם לקבל החלטה על עלות המים לחקלאי

איתן ברושי:  כמה עולים המים יכול לומר פרננדס ועוד כמה אנשים שיודעים לספור אבל כמה ישלם החקלאי – זו מדיניות הממשלה כפי שהוזכר פה גם בדברים אחרים כולל דלק, חשמל, קרקעות, חינוך, מס הכנסה, חוק עידוד השקעות וכו'

איתן ברושי:  זה לא בידי אותם אנשים שיושבים בתוקף תפקידם כאנשי המקצועי

איתן ברושי:  גם רשות המים יש גבולות היכולת שלה וכל מי שיושב שם הוא מינוי של משרד ממשלתי לא בגלל הכישרון שלו – גם בגלל הקרבה שלו

איתן ברושי:  לכן אנו מבקשים שתהיה החלטה ברורה

איתן ברושי:  במחיר המים שמייצרים אותם גופים- -     

קריאה: סליחה, מה אמרת- -     

איתן ברושי: אני לא עושה איתך שיחה פרטית עכשיו

איתן ברושי:  אתה רוצה – אחר כך בפרטי

ינון אזולאי: איתן, רק שלא יהיה אישית לאנשים

איתן ברושי: ודאי שלא

איתן ברושי:  כרגע בעלויות המים שיוצרות המערכות הקיימות, אנו לא יכולים לקבלן ואי אפשר לעשות חקלאות

איתן ברושי:  לכן נדרשת פה חקלאות

איתן ברושי:  המים זה משאב לאומי

איתן ברושי:  כפי שהוזכר פה, יש עוד תחומים ולכן הוספנו שלושה דברים בלבד – לא הרבה: אחת, שמחיר השפדן על פי כל הכללים, עלויות שלו לא יותר משקל, וכל היתר זה התחשבנות לא נכונה שכבר תיקנו 24 אגורות רק לפני מספר שבועות אחרי שרשות המים רבע המחיר שגוי

איתן ברושי:  גם הירידה לשקל לקוב היא ודאי מציאות של עלויות ריאליות

איתן ברושי:  שתיים, אזורים נעדרי חלופה

איתן ברושי:  זה לאורך כל גבולות המדינה, כאשר האזורים האלה, אין להם קולחין לא באשמתם - או כי אסור שיהיה קולחין או שהקולחין לא הגיע או כי אין שם עיר שמספקת קולחין

איתן ברושי:  החקלאות זה לא רק ציונות אלא גם פרנסה עיקרית

איתן ברושי:  לכן הדרישה היא ל-1

איתן ברושי: 30 שקלים, וכדי להגיע לכך יש להשקיע כ-100 מיליון שקל בשנה בערך – לא מספרים סופיים

איתן ברושי:  ושלישית, להקפיא את המחירים לשנתיים כולל מה שאמרה פה חברת הכנסת מטי הרכבי ובשנת 24' להיכנס לדיון מסודר ומפורט על שינוי הכללים אם צריך, שבהם מחשבים את עלות המים לחקלאי

איתן ברושי:  המשך המצב הקיים לא אפשרי

ינון אזולאי: תודה

ינון אזולאי:  בבקשה

אורי אור: הנושא של המים הוזכר פה

אורי אור:  זה גורם ייצור סופר מרכזי

אורי אור:  בלעדיו אי אפשר לייצר מצרים חקלאיים

אורי אור:  החקלאות במדינת ישראל לוקחת מיליארד ו-200 קוב, כאשר מתוכו 600 מיליון קוב אלה מי קולחין וגם בהמשך השינוי בצריכה יהיה ממי קולחין

אורי אור:  החקלאות מקיימת את איכות הסביבה במדינת ישראל על ידי כך שמנצלת את מי הקולחין

אורי אור:  מסלקת אותם

אורי אור:  אם החקלאות לא הייתה עושה זאת, למדינת ישראל הייתה בעיה מאוד קשה

אורי אור:  הייתה צריכה להשקיע כספים רבים בסילוק המים הללו

אורי אור:  לכן האזור הזה שקוראים לו אזור העוטף, לוקח את כל הקולחין של אזור גוש דן, מנצל לחקלאות, מייצר מוצרים חקלאיים איכותיים, נותן אותם לאזרחים למען ביטחון המזון שלהם

אורי אור:  צריך לשלם את הסכום שיכול לשלם

אורי אור:  כל הדברים הללו כאן הוסברו חזור והסבר בעניין הזה

אורי אור:  מתעסקים בזה שנים ושוב מסבירים

אורי אור:      לגבי האזורים נעדרי חלופה, לא יהיה בהם מי קולחין לפחות בטווח הנראה לעין

אורי אור:  אנו רואים שהחקלאות מהאזורים האלה, שהם אזורי העימות של מדינת ישראל, החקלאות נודדת למקומות שיש מים זולים

אורי אור:  זה לא מה שרצה המשורר, לא מה שרצתה ועדת הכספים או הממשלה

אורי אור:  את העיוות הזה יש להפסיק

אורי אור:  יש במדינת ישראל עודף מים

אורי אור:  אחת המדינות היחידות היום בעולם שיש בה עודף מים

אורי אור:  ולכן היינו פה בדיון

אורי אור:  אמר כבוד היושב-ראש חבר הכנסת משה גפני: לכו, שבו

אורי אור:  ניסינו

אורי אור:  זה לא קרה ואיני בטוח שיקרה

ינון אזולאי: שום דבר לא התקדם?     

אורי אור: שום דבר

אורי אור:  שום דבר לא התקדם

אורי אור:  נשארנו במקום כפי שהיינו

אורי אור:  אנו מבקשים שיתחיל להתקדם ובמהלך השנתיים הקרובות – אפשר לעשות זאת גם בשנה ואף פחות - נשב על תוכנית אסטרטגית למשק המים לחקלאות במדינת ישראל ותוכנית לאומית ונסיים את הדיון, כלומר נסיים בזה שמספיק כבר כל כמה שנים מסדרים לנו הסכמי מים ובסוף לא עומדים בו

אורי אור:  בהסכם המים מ-2018 האוצר עצר אותו, וחייבים לחקלאים 96 מיליון שקל

אורי אור:  אנו לא רוצים את ההסכמים האלה

אורי אור:  יש פה הפרה בוטה של הסכם חלוט

אורי אור:  אנו רוצים לסיים את הדיון וגמרנו

אורי אור:  חקלאי היום אני ברמת הגולן או בגליל נוטע עץ – אני רוצה לדעת מה יהיה המחיר עוד 25 שנה ולא כל רגע שישגעו אותי עם סיפור חדש, תיקון כזה וחלופה כזו וכל מיני סיפורים

אורי אור:  משק סגור ועלויות ותעריף וכל מיני מילים שהן מיותרות

אורי אור:  אנו צריכים לקיים חקלאות שיכולה לקיים עצמה, שיכולה להיות כלכלית ולספק את ביטחון המזון לאזרחי מדינת ישלאל

אורי אור:  מודה לחברי הכנסת שיושבים פה ומשתפים פעולה והם אתנו יחד

ינון אזולאי: תודה

ינון אזולאי:  בבקשה

אלון שוסטר: אורי היה ראש מועצה אזורית באשכול, חבר קיבוץ רעים, אזרח תושב תל אביב כרגע

ששון גואטה: אם מכירים את הבעיה, איפה הפתרון, אדוני היושב-ראש?     

ינון אזולאי: אתה חבר בממשלה

ינון אזולאי:  תגיד לשר החקלאות אבי דיכטר

ינון אזולאי:  דקה

אורי נעמתי: למעשה אני רוצה לדבר רק על השפדן

אורי נעמתי:  באזור שלנו, בעוטף עזה, הוא השחקן המרכזי

אורי נעמתי:  לסבר את האוזן, 90% ממנו מגיע למועצות עוטף עזה

אורי נעמתי:  למעשה, זה רוב המים שיש לנו, כ-160 מיליון קוב

אורי נעמתי:       אנו בדיונים ארוכים, מקצועיים עם רשות המים, הצלחנו בהסכמה, להוריד את מחיר השפדן מ-1

אורי נעמתי: 66 ₪ ל-1

אורי נעמתי: 40 ₪

אורי נעמתי:  אנו טוענים כל הזמן בצורה מסודרת, הצגנו עבודות מאוד מתוחכמות של ירום אריאב, שהיה מנהל אגף תקציבים באוצר, שמחיר השפדן האמיתי צריך להיות שקל ואנו רוצים שמחיר השפדן האמיתי יהיה ממחר – לא מעוד שנתיים – שקל

אורי נעמתי:      אם אתה רוצה לסייע לעוטף, אתה יכול לסייע להדרים ולגד"ש אבל אז לא סייעת להדרים, ויכול לסייע לחממות, אבל בסך הכול אם אתה מסייע לשפדן - סייעת לכולם

אורי נעמתי:      לכל דבר במשק המים יש השלכות רוחב

אורי נעמתי:  אני חושב שאחרי 7

אורי נעמתי: 10 ומה שקרה בעוטף, לא צריך בכלל להתחשב בהשפעות רוחב, ואני מאוד מקווה שלעולם לא נהיה בהשפעות רוחב

ינון אזולאי: אחרי מה שקרה בעוטף ואחרי מה שקורה היום בצפון אני חושב שהמדינה צריכה לעשות הכול כדי שייתנו אפילו את המים בחינם כדי שהחקלאות שם תישאר כי האנשים בורחים משם

אורי נעמתי: מסכימים

ינון אזולאי: זה מה שיש לעשות בתקופה הקרובה כחלק מתקומה פה, תקומה שם

איתן ברושי: תצביע על זה

ינון אזולאי: לא בורחים מאחריות

ינון אזולאי:  אתה רואה שאנו מקדמים את הדיונים וגם את ההחלטות

ינון אזולאי:  משרד החקלאות, בבקשה

אסף לוי: שלום רב, עמדת השר וכמובן העמדה המקצועית במשרד תומכת אף מוסיפה על מה שנאמר פה על ידי נציגי החקלאים

אסף לוי:  אנו חושבים שמחיר הקולחין צריך להיות נמוך יותר משקל שמגלם את כל העלות הנחסכת בעלות טיפול הקולחין

אסף לוי:  אמרו חבריי החקלאים שאם לא הייתה החקלאות היה צריך להשקיע הרבה יותר גם בטיהור וגם בהולכה ובהובלה כדי להיפטר ממי הקולחין

אסף לוי:  יש לזכור - היום לא בונים אף בניין אם אין פתרון למי הקולחין, מי שמטפל בו ומפנה אותו

אסף לוי:  לכן יש להבין את כל המערכת מסביב

אסף לוי:       הבעיה הגדולה, ותכף נשמע את חבריי מהאוצר ומרשות המים, שמשק המים סגור, וממקום שרוצים כרגע להפחית לאחד, וצריך להפחית לאחד בטח ובטח בחקלאות, גם בחוק המים היום יש אפשרויות מהבחינה המקצועית והמשפטית שלנו ליצור העדפה לחקלאות כשצריך

אסף לוי:  לצערנו ולמשחתנו, יותר לצערנו, האירועים האחרונים הבהירו כמה חשובה החקלאות גם לביטחון המזון ובטח להתיישבות ולשמירה על גבולות המדינה

אסף לוי:  אנו רואים מי עכשיו חוזר ליישב את הישובים שם ומי נמצא למרות הקשיים בשטח, ואנו צריכים לתת להם את כל הכלים, או בהחלטת ממשלה או בתיקון חקיקה

אסף לוי:  יש לראות, איך אנו פורצים את הדבר שכרגע מפריע לדבר הזה לקרות - ושזה משק המים הוא משק סגור

ינון אזולאי: תודה על ההבנה שאתה מגלה, אבל משרד החקלאות, אמרת שהשר בעד, החלטת ממשלה – תקדם ששר החקלאות יביא החלטת ממשלה

אסף לוי: כמובן אעביר את המסר לשר ואפילו יש לנו טיוטות בנושא

אסף לוי:  השר בקשר גם עם שר האנרגיה החדש וגם ראש הממשלה, והעלה זאת בפניו מספר פעמים

אסף לוי:  אדוני יודע שמאוד מורכב, בטח בתחום הזה בנושא תקציבי כזה שגם משפיע ויש למצוא את המקור התקציבי וזה לא מתקדם בלי אישור האוצר

אסף לוי:  לכן אני מבקש את עזרת הוועדה הזו לעזור לנו למצוא את המקורות התקציביים

ינון אזולאי: יש לי הצעה – שקודם כל השר יגלה נכונות

ינון אזולאי:  נניח החלטת הממשלה כפי שפה אנו מניחים הצעה, ואז מתחילים לעשות סחרור מערכות

איתן ברושי: יש לשר הזה סגן שר מהמפלגה שלך

איתן ברושי:  שהוא יגיש

ינון אזולאי: הוא לא יכול להגיש

ינון אזולאי:  הוא ניגש לשר

ינון אזולאי:  גם אני אומר לו את זה

ינון אזולאי:  משרד החקלאות יודע שמה שתלוי בסגן שר שלנו אנו נעשה הכול

ינון אזולאי:  אני מפרגן לשר, אבל אומר – שהשר יגיש

ינון אזולאי:  גם בשביל החקלאים, שמראה שיש תנועה, גם האוצר יחשוב פעמיים עם התשובות שלו

אסף לוי: מהניסיון שלנו, גם בהחלטות הממשלה, נשמח לעזרת הוועדה

אסף לוי:  אני מקבל את עצת אדוני

אסף לוי:  אעביר את המסר

אסף לוי:  אני מכיר את מי שיכתוב את ההצעה בסוף

אסף לוי:  המסר יעבור

ינון אזולאי: רשות המים

יחזקאל ליפשיץ: צהריים טובים

יחזקאל ליפשיץ:  נתחיל בכך שנאמרים דברי אמת, חבר הכנסת שוסטר, אורי דורמן, אורי נעמתי, מדברים מדם ליבם

יחזקאל ליפשיץ:  אין ספק שכל העוטף וכל ענף החקלאות, גם בצפון- -      

ינון אזולאי: משרד האוצר, כולם סוגרים עליך לאט-לאט, שים לב

יחזקאל ליפשיץ: אין ספק, ואני לא אומר זאת כמליצה ומן הפה אל החוץ – ליבנו איתם

יחזקאל ליפשיץ:  כולנו  מקווים שכל התושבים יחזרו למקומם, וכמובן שננצח במלחמה והאחדות תחזור למקומה ואף תעלה על מה שהיה לפני כן

יחזקאל ליפשיץ:      בסופו של דבר, כיוון שנאמר פה שמשק המים הוא משק כספי סגור, אני מחלק את התשובה שלי לשני טיעונים: המקצועי, שם אנו בדין ודברים עם נציגי החקלאים השונים, ושם אנו כרגע בחוסר הסכמה מבחינת הטיעונים המקצועיים

יחזקאל ליפשיץ:  אני מקווה שנצליח להתקדם

יחזקאל ליפשיץ:  החלק השני הוא שרוצים להשיג כאן מטרות לאומיות חשובות, אין ספק בכלל

יחזקאל ליפשיץ:  כל השותף לשולחן הזה אין ספק, בחשיבות החקלאות, בשמירה על הגבולות, בביטחון המזון, בשמירה על השטחים, שטחים ירוקים

יחזקאל ליפשיץ:  כל הטיעונים בעד

יחזקאל ליפשיץ:  אבל הדברים האלה הם מטרות לאומיות ומטרות לאומיות לא יכולות להיות מושגות באמצעות תעריף

יחזקאל ליפשיץ:  בסוף התעריף אמור לשקף גם לפי החוק עלויות כלכליות

יחזקאל ליפשיץ:  נאמר פה לפני כן שיש לנו עודף מים

יחזקאל ליפשיץ:  אני חושב שזה לא מדויק בלשון המעטה

יחזקאל ליפשיץ:  אומנם לשמחתנו החורף הזה מפתיע לטובה אבל אנחנו לא בעודף מים

יחזקאל ליפשיץ:  אנו במדינה מדברית

יחזקאל ליפשיץ:  מספיק להסתכל בסביבה הקרובה שלנו ומה קורה במערב אירופה, לא במקומות נכשלים – מה קורה במדינות שלא שמרו על משאב המים ולא ניהלו אותו בצורה מיטבית והיום באים לשמוע מאתנו פתרונות שונים

יחזקאל ליפשיץ:      נאמר על ידי חבר הכנסת שוסטר שהתעכבנו, ונכון, אני מתנצל

יחזקאל ליפשיץ:  נאמר על ידי יו"ר הוועדה חבר הכנסת גפני להגיע לסיכום תוך שבועיים

יחזקאל ליפשיץ:  לצערי הדבר הזה מורכב, אי אפשר לעשות זאת

יחזקאל ליפשיץ:  אבל עוד טרם שידענו על הדיון של הוועדה המכובדת היום קבענו לתחילת שבוע הבא דיון עם החקלאים כאשר על הפרק שתי הצעות: ראשונה, ועקב המלחמה, המצוקה שהענף החקלאי נמצא בו היום אנו רוצים להגיע למצב, סוג של הקפאת המצב הנוכחי לשנה שנתיים, להשאיר את התעריפים כמו היום – אני יודע שהחקלאים פחות יאהבו את זה

יחזקאל ליפשיץ:  יש לזה גם חסרונות אחרים – בניגוד למתווה שדובר עליו לפני כן, העלאה מדורגת שלוותה בתמיכה על ידי משרד האוצר, להקפאת מצב לשנתיים

יחזקאל ליפשיץ:  הצעה שנייה שאנו מדייקים את המספרים, ומדברת על עלייה מדורגת מגובה בתקציבים ובתמיכה על ידי משרדי האוצר והחקלאות מתקציבם

ינון אזולאי: למה עלייה מדורגת? לא מבין

ינון אזולאי:  עזוב, אל תיתן להם כסף ואל תעלה להם

ינון אזולאי:  במקור לעזור להם - פזר את זה מסביב

ינון אזולאי:  תוריד להם את המחיר

ינון אזולאי:  לא מבקשים ממך כלום

ינון אזולאי:  אתה מדבר על הקפאה עם העלייה מדורגת

ינון אזולאי:  מצד אחד מקפיא את מחיר הקיים

ינון אזולאי:  למה שתהיה עלייה על השולחן?     

יחזקאל ליפשיץ: עמדנו המקצועית ומגובה בנתונים מקצועיים, בעבודה מקצועית שנעשתה וחתומה על ידי כל משרדי הממשלה, נציגי רשות המים ומשרד האוצר שתעריף המים היום לא ריאלי

יחזקאל ליפשיץ:  מסבסד תעריף המים הביתי מסבסד את תעריף המים בחקלאות

יחזקאל ליפשיץ:  האם אנו תומכים בזה ברמה האישית? אם תגיד לי, 200 שקלים בשנה תיתן לטובת החקלאים – כמובן אני תומך בזה אישית

יחזקאל ליפשיץ:  מניח שכל הנוכחים פה ודאי יתמכו בזה

יחזקאל ליפשיץ:  מקצועית - זה לא נכון

יחזקאל ליפשיץ:  שוב, ברור שהחקלאים חולקים עלינו

יחזקאל ליפשיץ:  אנו חושבים, שתעריף המים לבית מסבסד היום את תעריף המים לחקלאים ולכן עלינו להעלותו בצורה מדורגת

מטי צרפתי הרכבי: תוכל להסביר למה? אנחנו מחר סוגרים את החקלאות

מטי צרפתי הרכבי:  שום דבר לא מעובד

מטי צרפתי הרכבי:  כלום

מטי צרפתי הרכבי:  כלום

מטי צרפתי הרכבי:  אם מחר אין חקלאות, לשיטתך, מה אתה עושה עם כל הביוב? מישהו צריך לטהר אותו

יחזקאל ליפשיץ: אענה לך ואם נדרש, סמנכ"ל הכלכלה ברשות המים יוסיף

יחזקאל ליפשיץ:  אענה בשני חלקים

יחזקאל ליפשיץ:  ראשית, מה שיקרה אם החקלאות תסגור את שעריה – את צודקת

יחזקאל ליפשיץ:  נצטרך, לפי התקנות הקיימות היום, לפי אמנת ברצלונה, מה שמכונה אמנת ברצלונה, מקשה על הזרמת השפכים הבלתי מטופלים לים, נצטרך למצוא לזה פתרון

יחזקאל ליפשיץ:  הפתרון הזה יכול להיות כמה דברים

יחזקאל ליפשיץ:  לא בטוח בהיקפים הנוכחיים אבל יהיו כמה דברים

יחזקאל ליפשיץ:  הדבר הראשון הוא כמובן הגברת השימוש בגינון העירוני, שימוש אחר בשפדן

יחזקאל ליפשיץ:  יש היום צרכנים שמשתמשים במים שפירים לטובת צרכים כמו מפעלים תעשייתיים, יכול להיות שיוכלו להשתמש בזה לטובת צרכים אחרים

יחזקאל ליפשיץ:  בנוסף, יש היום מדינות בעולם, וכרגע זה הס מלהזכיר – שלוקחות את השפכים, קצת אפילו מתקדמות לפחות ברמה של ישראל, אחת סינגפור והשנייה בארצות הברית, קליפורניה שמטהרות את המים טיהור נוסף ולוקחות אותו לשתייה

יחזקאל ליפשיץ:  היום יש מדינות שלוקחות את השפכים לשתייה

יחזקאל ליפשיץ:  יכול להיות שנעשה את זה

מטי צרפתי הרכבי: אבל תהיה מחויב בטיהור שלישוני, ברור שרבעוני ומחומש

יחזקאל ליפשיץ: טיהור נוסף ודאי

ינון אזולאי: אם יטהרו מים לשתייה, יתחילו לשתות קולה

יחזקאל ליפשיץ: ראיתי בירה מסינגפור שמייצרים אותה – ראיתי את הפחית, לא טעמתי – הראו לי תמונה, אבל סינגפור מדינה מתקדמת לפחות ברמה של ישראל

יחזקאל ליפשיץ:  אני לא אומר שזה טוב

מטי צרפתי הרכבי: לפחות זה יפתור את סוגית הקרקע במדינת ישראל כי לא תהיה פריפריה, כולם יגורו בתל אביב

יחזקאל ליפשיץ: אשלים

יחזקאל ליפשיץ:  האופציה השנייה כפי שאמרתי, שמדברת על הקפאת המצב הנוכחי, איני בטוח שהיא טובה כי אני לא חקלאי אבל האמירות שנאמרו לנו – ואני חושב שהן נכונות - חקלאים רוצים לקבל ודאות

יחזקאל ליפשיץ:  אם תגיד: אני מקפיא מצב לשנתיים, והחקלאי יידע: מה קורה עוד שנתיים? הוא לא ייטע מטעים שהם אלה שמניבים את התמורה המקסימלית לדונם קרקע ולכן יימנעו בהשקעות

יחזקאל ליפשיץ:  המשק הזה לא יתפתח, לא יושקעו בו כספים

ינון אזולאי: אתה חושב שהיום יש להם ודאות? במצב שהמדינה הביאה את החקלאים אין להם ודאות לא לעוד שנתיים – גם לא ליום אחד

יחזקאל ליפשיץ: מסכים

יחזקאל ליפשיץ:  לכן אני חושב שהאופציה – יש שתיים – הראשונה הקפאת מצב שמשאירה את התעריפים על כנם, עקב המלחמה, הצמדות וכו' כפי שעשינו בינואר 24', התמדה מינימלית, תיצור חוסר ודאות, והשנייה, עדכון שילווה בתמיכות

יחזקאל ליפשיץ:  אני חושב שזו האופציה הטובה, אם התמיכות יהיו מספיקות

ינון אזולאי: איך אתם אוהבים את התמיכות

ינון אזולאי:  כאילו נותנים צדקה לחקלאים

ינון אזולאי:  משרדי הממשלה חולים על זה

ינון אזולאי:  זה משגע אותי

ינון אזולאי:  החבר'ה פה רוצים להביא פרנסה בכבוד הביתה

ינון אזולאי:  הרי בסופו של דבר אנו אומרים לחקלאים: עגבנייה שמגיעה לסופר יקרה

ינון אזולאי:  החקלאים לא באמת אשמים

ינון אזולאי:  כי מה קורה באמצע – תעריפי המים גבוהים, אז אומר: נעשה ייבוא

ינון אזולאי:  מה קורה בייבוא – מביאים לך את העגבניות של טורקיה, נראה כמו עגבנייה שאתה לא יודע אם לאכול

ינון אזולאי:  עזוב את הטעם

ינון אזולאי:  נגיד שזה יותר זול

ינון אזולאי:  אתה לא באמת יותר פה תחרות

ינון אזולאי:  תחרות זה שווים באותם תנאים ומחירי המים שם, הוא יכול להתחרות ואז גם מה שיגיע לצלחת שלנו, יהיה זול יותר משם כי אנו מסתמכים על טורקיה, רואים מה קורה היום, על אותם אלה שלא בטוח אוהבים אותנו בלשון המעטה, מה קרה בקורונה שהסתמכנו על ייבוא מסין של כל מיני דברים

ינון אזולאי:  זה מה שקורה, המכסים, כשאתה אומר: אתן פטור שם ונביא מחירים יותר נמוכים – גם זה לא קורה כי אין פיקוח כי איזה יבואן גדול בסוף מביא את זה

ינון אזולאי:  בסופו של דבר כל מה שאתם עושים, יש שורה תחתונה

ינון אזולאי:  החקלאים אלה הם שאתם רוצים לתת להם תמיכות, כי אתם רוצים להפוך אותם לנזקקים

ינון אזולאי:  זה לא יהיה

ינון אזולאי:  האנשים האלה באים כל השנה, תראה איפה הם היו

ינון אזולאי:  בגבול בצפון, בגבול בדרום, תראה מה קורה איתם

ינון אזולאי:  זה לא אישי, ליפשיץ

יחזקאל ליפשיץ: בעקבות סימון הפירות והירקות אני משתדל להקפיד לקנות תוצרת הארץ גם אם זה יותר יקר מעט

ינון אזולאי: חוק שלי ואני גאה בו

יחזקאל ליפשיץ: יפה מאוד

יחזקאל ליפשיץ:  ראיתי אננס, ארץ ייצור קוסטה ריקה ולמטה דגל ישראל

ינון אזולאי: תוצרת ישראל, בעז"ה ננצח

ינון אזולאי:  אגב משרד הכלכלה יצטרכו לאכוף את זה

ינון אזולאי:  מסכים איתך

ששון גואטה: צריך לראות אם אוכפים את זה

יחזקאל ליפשיץ: במדינות רבות בעולם המים ניתנים חינם כי זה מדינות עם הרבה מים, מדינות גשומות

יחזקאל ליפשיץ:  טורקיה למשל, הלוואי עלינו כמות המים שיש בטורקיה

ינון אזולאי: אתה לא רוצה להיות טורקיה

ינון אזולאי:  אז תן פה ב-50% פחות

יחזקאל ליפשיץ: אבל כשהדיון כלכלי- -      

ינון אזולאי: אבל כשאתה מסתכל כלכלי – כשהעגבנייה מגיעה לשולחן אתה צריך להסתכל כלכלי כמו שאמרו לך שאם מחר יפסיקו להשתמש – המדינה תוציא עוד כסף

ינון אזולאי:  תסתכלו מה המדינה תוציא אם לא יהיו שם

יחזקאל ליפשיץ: מסכים איתך

אלון שוסטר: אנחנו צריכים להתקדם

אלון שוסטר:  אל תיכנע לטכניקה הנלוזה של האוצר שתופסת את החקלאים כבר שנתיים באותו תכסיס, לוקח מהם, ומתנה את התמיכות שכן צריך לתת להם בכך שיסכימו על הכול

אלון שוסטר:  אמרת להקפיא מחירים

אלון שוסטר:  תקפיא מחירים לשבועיים שלושה של דיונים, בזמן הזה נכין הצעה ואתם תגידו מה דעתכם עליה

אלון שוסטר:  הרי לא בא בחשבון שנחכה עכשיו שנתיים, שלוש, ארבע, שהמהלך האסטרטגי שהאוצר הציג לי, שיבוא לידי ביטוי

אלון שוסטר:  אולי בעתיד תוספת של מים משמעותית עם הגדלה מסוימת של מחיר באה בחשבון אבל אנחנו חיים כאן ועכשיו והחולה נמצא כרגע בחדר המיון

אלון שוסטר:  מה אתם אומרים על זה כרגע? איך אנו יוצאים חזרה ומבינים שאנחנו מסוגלים לתפקד, כאשר המדינה רוצה להיות עם הלב לחקלאים בצפון ובדרום? איך? אתם ממשיכים לסובב אותנו

ינון אזולאי: תודה רבה

גברי איכנולד: שלום, קודם כל, מקבל כל מה שנציגי החקלאים אמרו פה וחברי הכנסת

גברי איכנולד:  גם על המחירים וגם על הדברים שיש לעשות פה מיידית

גברי איכנולד:      	אני הנציג היחיד מכל השדרה של כביש 90 נראה לי

גברי איכנולד:  הכביש הזה משלם בין שני שקלים עמק בית שאן ל-2

גברי איכנולד: 05 שקלים ל-1

גברי איכנולד: 73 בגליל לקוב מים וזה הרס של החקלאות

גברי איכנולד:  אנו רואים זאת בכל מקום

גברי איכנולד:  אני מאוד רוצה שיידעו פה - הגיע ממושב שנמצא אצלנו שיציג פה חוויה שלו על מה שקורה במושב הזה

גברי איכנולד:  צריך להבין, שההחלטות שיתקבלו פה עם התקנה הכלכלית שטוענים: זה כלכלי, סך הכול זה עניין של החלטה

גברי איכנולד:  זה לא כלכלי ולא נעליים

גברי איכנולד:  יש פה החלטה שאומרים שמים לחקלאות ומים לבית זה אותו דבר ולפי זה מתייחסים לזה

גברי איכנולד:  אפשר לשנות את זה

גברי איכנולד:  ברגע שעושים שתי אמבטיות – אמבטיית חקלאות ואמבטיית בית, כל העולם משתנה

ינון אזולאי: תודה

ינון אזולאי:  בבקשה

ניר עידו: שלום, אני יו"ר מושב רחוב

ניר עידו:  זה בעמק המעיינות

ניר עידו:  הפריפריה של הפריפריה של הפריפריה

ניר עידו:  עוברים אצלנו במקרה

ניר עידו:  מלבד חקלאות - אין כלום

ניר עידו:  הגשם שירד אתמול עושה נזק

ניר עידו:  לא עושה טוב

ניר עידו:  כי כשיורד במכה אחת, החקלאים יודעים מה זה גשם טוב ולא טוב

ניר עידו:  שורה תחתונה אצלנו היום, בגוש- - -  250 משפחות של חקלאים זה הבסיס שהיה

ניר עידו:  היום נשארו פחות מ-40

ניר עידו:  מעל 50% מהם פשטו את הרגל

ניר עידו:  חזי שאל אותי מה עלות מרכיב המים בגידול הבננות, אצלנו זה מעל 35%

ניר עידו:  אין לי אפשרות להחזיק משק חקלאי פעיל עם מחיר המים

ניר עידו:  לא מעניין אותי אמבטיות

ניר עידו:  אמרו פה: החולה במיון

ניר עידו:  אין, הוא מת אצלנו

ניר עידו:  השאלה האם נצליח להשאיר את אלה שלא מתו - בחיים

ניר עידו:  זה מה שחשוב

ניר עידו:  זו השורה התחתונה היום

ניר עידו:  אני משלם 2 שקלים לקוב מים

ניר עידו:  אין לי מים מליחים

ניר עידו:  זה מה שיש לי

ניר עידו:  מה אני יכול לגדל אותם? תחשוב שלך יש חברת הובלות, ולי יש חברת הובלות

ניר עידו:  אתה קונה ליטר סולר בחצי שקל, אני בשני שקלים

ניר עידו:  איך אני יכול להתחרות אתך אם שנינו צריכים לעמוד באותו מחיר מטרה? אני חוזר היום לישוב

ניר עידו:  מה אני אומר להם? אל תדאגו, לא נעלה

ניר עידו:  מהפגישה הקודמת שלי עם חזי, ואמתי לו את זה גם בחוץ, הייתי אצל עוד שתי משפחות שפשטו את הרגל

ניר עידו:  ממש, היינו בדיון פשיטת רגל

ניר עידו:  עקרנו מטע גויאבות, עשרות דונמים של תמרים וזיתים

ניר עידו:  לא נשאר כלום

ניר עידו:  אנו רוצים להביא עגבניות מטורקיה? מלפפונים מירדן? מי ייכנס לשטחים האלה? יישאר לגור שם? אנחנו העוטף עזה של פעם

ניר עידו:  אנחנו הבקעה

ניר עידו:  אנחנו האחרונים במחסום של חסם צהוב בכביש 90

ניר עידו:  מי יישאר לגור? מי יישאר לעבוד? איפה ילכו לעבודה אנשים? במפעלם שאין בבית שאן? החקלאים הם גב חזק, וסופגים, סופגים, כל חייהם

ניר עידו:  השורה התחתונה היא מה אנו עושים לא היום - אתמול

ניר עידו:  נפגשתי בחוץ עם כמה אנשים

ניר עידו:  אני שואל באמת, מה אנו עושים כדי לעזור להם עכשיו? עוד חודש אנחנו מדברים על אנשים שעלו לפה ממרוקו, מעירק

ניר עידו:  רובם היום בני 70 פלוס

ניר עידו:  אלה שהילדים שלהם החליטו להמשיך לעסוק בחקלאות, גם, הרבה מהם התרסקו

ניר עידו:  איזו בשורה היום אנחנו מביאים? אני מגיע לפה פעם שלישית

ניר עידו:  איזו בשורה אנחנו מביאים היום לחקלאים האלה, שמחר יוכלו להמשיך ולהתחרות? במרכז יש המון חלופות של תעסוקה, ועיני לא צרה בחקלאים שבמרכז

ניר עידו:  מה אני אומר להם היום?     

ינון אזולאי: תודה

ינון אזולאי:  בבקשה

אברהם מיכאלי: קודם כל, אני בא בטענות לחברים שלי

אברהם מיכאלי:  הם מדברים רק על פריפריה, עוטף עזה וצפון

אברהם מיכאלי:  יש חקלאים במרכז

אברהם מיכאלי:  לא ייתכן, שהחקלאים במרכז לא קיימים בכלל בדיבור של אף אחד

אברהם מיכאלי:  הן בפיצויים אנחנו לא קיימים, במים לא קיימים

אברהם מיכאלי:  משלמים גם שני שקל לכל קוב מים

אברהם מיכאלי:  רוצים לסגור את המרכז? תעשו את זה מהר, תעלו את מחיר המים לעשרה שקלים, תסגרו את החקלאות ונסגור את הסיפור

אברהם מיכאלי:  אני לא מעלה על הדעת, שנציגי חקלאים, תנועות מושבים ואחרים שאמורים לייצר את כל החקלאים מתעלמים מהם ומדברים צפון דרום

אברהם מיכאלי:  יש חקלאים במרכז

אברהם מיכאלי:  אם יש מדיניות לסגור אותה – תעשו את זה מהר

אברהם מיכאלי:  לא ייתכן

אברהם מיכאלי:  מה זה?     

ינון אזולאי: אדון אותם לכף זכות, ולומר שהדיון נועד בגלל המלחמה ששם הפגיעה הגדולה – כמובן שצריך לתת וזה מה שאמרו חברים, חברת הכנסת מטי צרפתי העלתה זאת וכולם הסכימו איתה

ינון אזולאי:  צריך שהמתווה יהיה על כל הארץ ומקומות שאין מענה, אבל כרגע המצב הדחוף, וזה מה שאמר שוסטר – יש חשוב ויש דחוף

ינון אזולאי:  המצב הדחוף כרגע נמצא באזור צפון דרום, ואגב, לצערנו, על הגב שלהם גם החקלאים מהמרכז בסופו של דבר העניין שלהם גם יגיע להסדר

ינון אזולאי:  דואגים פה לכולם

ינון אזולאי:  ואם אתה מדבר על מתווה הפיצויים זה בנפרד – אסביר לך איך בו יש מענה גם להם, שאני מכיר אותו

אברהם מיכאלי: אני מדבר על המים

ינון אזולאי: אנחנו בעד החקלאות בכלל במדינת ישראל

ינון אזולאי:  נכון שיש חקלאות בדרום ובצפון

ינון אזולאי:  האנשים האלה נמצאים במקומות אסטרטגיים ששומרים על המדינה, שמביאים והם הראשונים לחטוף כל פעם

ינון אזולאי:  אנחנו בעד חקלאות, בכלל במדינת ישראל התוצרת הישראלית זה הדבר הראשון שאנו רוצים לעזור

אברהם מיכאלי: לא יעלה על הדעת

אברהם מיכאלי:  זה שהם גרים שם, אין בעיה לשפוך שם כסף כמה שרוצים בגלל שהם גרים שם

אברהם מיכאלי:  אבל חקלאית, אין שוני ביני לבינם

אברהם מיכאלי:  מחיר המים והתחרות שלי מול האחרים היא בדיוק אותו דבר כמו כולם

אברהם מיכאלי:  לכן יש להפריד בין הדברים

אברהם מיכאלי:  תפצה אותו בגלל שהוא גר שם, אבל מבחינה חקלאית מה אני שונה ממנו? אם אני יכול לשלם 2

אברהם מיכאלי: 5 שקל - אז תסגרו אותנו

אברהם מיכאלי:  אז תסגרו את החקלאות במרכז

אברהם מיכאלי:  אגב זו מדיניות של שני עשורים, זה לא מהיום

ינון אזולאי: תודה רבה

ינון אזולאי:  האוצר

ינון אזולאי:  הגיע זמנכם לתת לנו תשובות

ליהי צלאל: בהמשך למה שאמרו נציגי החקלאים, מה שאמר מנהל רשות המים

ליהי צלאל:  אנו מכירים בערך שיש לחקלאות ולחקלאים ביציבות תעריפית ובפיתוח על מנת שתוכל להמשיך לגדול ולשגשג ולכן אנו כן חושבים שחשוב לשמור על משק כספים סגור ולשיקוף עלויות כדי שנגיע למצב שהוא בר קיימא

ליהי צלאל:  אחרת נמשיך להיפגש פה ולחזור על כל מיני הסכמים

ליהי צלאל:  בטווח הרחוק זה יירע עם החקלאים

מטי צרפתי הרכבי: האוצר בעד משק סגור

ינון אזולאי: זה באמת התשובה של האוצר? תשובה כזאת אחרי ששלחנו אתכם לעבודה זה לצחוק על הוועדה

ינון אזולאי:  באמת

ינון אזולאי:  אני מתפלא עליכם

ינון אזולאי:  לא מכיר את אגף תקציבים ככה

ינון אזולאי:  בדרך כלל באים עם תשובות

דוד מור: אתייחס

דוד מור:  עוד לפני שהוועדה שלחה, אבל ודאי ביתר שאת מאז שהוועדה שלחה את הממשלה לעבוד עם החקלאים, אנו בממשלה עשינו, עדיין עושים, לרבות היום אחר הצהרים וביום ראשון וביום חמישי, פחות או יותר כל יומיים שלושה עבודה כדי לגבש מתווה שאנו מסכימים עליו

דוד מור:  לצערי, וחבר הכנסת שוסטר אמר שדיברנו אתנו אבל – נאמר ביושר - לא הגענו להסכמות בתוך הממשלה

דוד מור:  לכן כרגע אין לנו הצעה ממשלתית קונקרטית שאנו יכולים להציע

דוד מור:  כעקרונות, אני יכול לומר – אחת, שאנו באמת חושבים שלסבסד מחירים בטווח קצר פוגע בחקלאות, כי הבעיה של החקלאות היא לא המחיר בבוקר אלא הגיל הממוצע של החקלאי והיכולת לתכנן לטווח ארוך

ינון אזולאי: לא הבנתי את הסיפור של הגיל הממוצע של החקלאי

דוד מור: משק המים בניגוד למשק התחבורה לצורך העניין, הוא משק סגור

דוד מור:  תכף נדבר אם טוב או לא טוב

דוד מור:  המשמעות של זה שמשק סגור, שכל צרכי הפיתוח שנדרשים לספק את המים לכל מי שמבקש מים, הם מוטעמים בתוך תעריף המים

דוד מור:  אנחנו כן בעבר וגם נהיה נכונים לעשות זאת בהמשך, בהסכמה עם החקלאים – כן ראינו תועלות מסוימות שנמנעות למשק הביוב, שלא נדרש להזרים מים ברמה לא נאותה

דוד מור:  לכן תמכנו בפיתוח קולחין, בשווי שמוערך בכ-70 אגורות לקוב אבל זה היה בהון

דוד מור:  אנו לא מסבסדים בטווח קצר

דוד מור:  הוא היום משק סגור

דוד מור:  הקפאת מחירים, כשהיום המחיר לא משקף את הפיתוח שנדרש, המשמעות אחת משתיים – או הקפאת הפיתוח, ויש לה השלכות שבעיניי משמעותיות יותר לחקלאות ולטווח הארוך לחקלאות הרבה יותר מהמחיר היום

דוד מור:  או לחילופין הגדלת הסבסוד על ידי גורמים אחרים

דוד מור:  אין מתנות חינם

דוד מור:  זה לא אגרה

דוד מור:  זה לא מחיר שאנו כממשלה קובעים

אלון שוסטר: אתה מתעלם מהעובדה – אנחנו ביחד, אנחנו ואתם, זרועות של אותו גוף

אלון שוסטר:  מצוין לחשוב איך בעתיד נהיה עם מחירים ראויים ויציבים ועם מלאי מספיק של מים

אלון שוסטר:  זה מה שצריך

אלון שוסטר:  מבקש מאנשי החקלאות להיכנס איתך לחדר אבל צריך לגשר ולתת תשובות ראויות עכשיו

אלון שוסטר:  להמשיך לדבר אתנו פה ולסובב את היושב-ראש שמאוד בקי ואכפתי אבל לא ראה את המצגת שלכם – היא ראויה לטווחים הבינוניים והארוכים

אלון שוסטר:  אם אתם רוצים לומר – לא מעניין אותנו מה קורה כרגע, תסתדרו ותפרפרו כמה שאתם רוצים ואז תבואו אלינו על הגחון, מי שיישאר מהחקלאים ואחרי שיתייבשו השדות נעשה תכנון מחדש למדינת ישראל, הרצל מת מצחוק

אלון שוסטר:  תהיו שותפים לכאן ועכשיו

דוד מור: אקבל את ההערה

דוד מור:  הבעיה של החקלאות, ובאופן כללי של משקים של תשתיות זה לשמור קודם כל לשמור על אספקת מוצר שהיא בוודאות ולאורך זמן ובכמויות הנדרשות ויש רצונות במשק החקלאות להגדיל את התוצרת החקלאית ולהגדיל את ההשקיה ואת כמות המים ואת כמות הקולחין ולהפחית שפירים כדי שהמחיר המשוקלל יירד ושיהיו יותר כמויות וזה דברים שאנו תומכים ושמחים בהם

ינון אזולאי: תומכים – כן

ינון אזולאי:  השאלה, מה אתם עושים? אעצור אותך, יש פה אורחים מצרפת, מר קליין ומר חזן

ינון אזולאי:  מברכים אתכם

ינון אזולאי:  ברוכים הבאים

ינון אזולאי:  אנשים שמשקיעים בארץ, באו בתקופה כזו

ינון אזולאי:  שיהיה בהצלחה

ינון אזולאי:  מחר אתם חוזרים

ינון אזולאי:  שתהיה לכם דרך צלחה

ינון אזולאי:  תודה רבה

ינון אזולאי:  בבקשה

דוד מור: אני לא חושב שיש פה בהיבט הזה הבדל בין טווח קצר לארוך

דוד מור:  בטווח קצר מאוד, ללא קשר למחיר המים, ובזה אני מסכים עם אברהם דניאל, שבטווח הקצר מאוד אם רוצים לתמוך בחקלאים או בכל אדם שנמצא קרוב לגבול אפשר לעשות את זה וזה לא קשור לשאלת עליית התשומות בחקלאות

דוד מור:  לסבסד תשומות בטווח קצר מקשה

דוד מור:  החקלאים מתרגלים למחיר מסוים, מתכננים לפי המחיר הזה, ומקשה על היכולת לפתח בטווח ארוך

דוד מור:  אנחנו צריכים להבטיח שיהיה פיתוח בטווח ארוך, וכדי להבטיח זאת- -     

ינון אזולאי: אני מסכים איתך אבל אתם לא עושים את זה

ינון אזולאי:  זה לא פעם ראשונה וגם לא שלישית הדיון הזה

ינון אזולאי:  תמיד הסיפור הזה עלה, גם בקדנציות קודמות

ינון אזולאי:  פעם בכלכלה, פעם זה

איתן ברושי: לכן תחתוך את זה

איתן ברושי:  תיקח מהאוצר אליכם

ינון אזולאי: אתם אומרים לנו: רוצים לעשות, רוצים לעשות

ינון אזולאי:  אם היה פתרון, לא היו חוזרים לשולחן הזה שוב

מטי צרפתי הרכבי: אתה מנסה לשכנע אותנו שאנחנו הבעיה

מטי צרפתי הרכבי:  אנחנו לא הבעיה

מטי צרפתי הרכבי:  אנחנו הפתרון

יצחק קרויזר: אני חושב שהוא משכנע אותנו להביא חקיקה

אורי אור: מה זה מעניין את מגדל העגבניות כל הסיפורים האלה?     

דוד מור: מים של מגדל עגבניות בחממות זה 3% מההוצאות שלו

דוד מור:  נקבל את זה בפרופורציה

דוד מור:  אנחנו לא חושבים, שנכון לסבסד מוצרים, זה נכון לא על דלק ולא מים ולא שום מוצר צריכה

דוד מור:  זה לא נכון כתפיסה

דוד מור:  אם רוצים לתמוך במישהו כדי שיעשה פעילות מסוימת, יש לתמוך בו בפעילות, במיקום בתמיכה ישירה, מענקים וכו'

דוד מור:  זה לא כצדקה אלא כדי לעזור לו לעשות את הפעילות הזו כי יש לה צורך

ינון אזולאי: לא מבין את ההבדל בין תמיכה לסבסוד? על המים מה שאתה אומר, זה לא שהוא רוצה שתסבסד לו

ינון אזולאי:  הרי אם הם לא היו מטפלים בזה, היית משלם על זה, אז הם מסבסדים אותך ולא ההפך

דוד מור: ברמה המקצועית פה אין לנו מחלוקת עם החקלאים

אורי אור: חתמנו הסכם מים ואתם מפרים אותו

אורי אור:  איך אתה אומר לנו: תחתום איתי הסכם, כשאתה מפר אותו?     

ינון אזולאי: הרב גפני מזמן היה חותך

ינון אזולאי:  אני סופג

דוד מור: בסופו של דבר, כאמור סבסוד אנו חושבים שאינו נכון

דוד מור:  אם מקפיאים או מקטינים מחירים, יש שתי חלופות - או שמישהו אחר ישלם את זה – שזה סבסוד – או הצרכן הביתי או תקציב המדינה אל מול תעדוף של דברים אחרים

דוד מור:  אנו לא חושבים שזה נכון מקצועית אבל אם רוצים לתעדף את זה על פני רכבות או על פני תמיכה בגוף כזה או אחר או על מערכת החינוך אפשר לדון בזה

דוד מור:  לא חושב שזה ייטיב לא עם המים ולא עם החקלאים

איתן ברושי: לא חסר לא כסף ולא מים

איתן ברושי:  חסר משהו בהבנה שלכם

ינון אזולאי: כמה כסף מדברים?     

דוד מור: היום הסבסוד הקיים כיום לפי רשות המים - מאות מילוני שקלים היום לפני פיתוח עתידי

דוד מור:  לפי גלעד, בין  150 ל-200 מיליון שקלים רק בשפירים

איתן ברושי: פעם זה היה 350

איתן ברושי:  ירדתם סוף-סוף

דוד מור: העקרונות שאומרים שמזהם צריך לשלם על העלות שלו ושצריך לטפל בכל הדברים ושאנחנו צריכים לייצר ודאות לטווח ארוך ושעדיף עלייה מתונה בטווח ארוך מאשר להקפיא עכשיו ואחר כך להתחיל לריב – בדברים האלה יש לנו עקרונית הסכמות

דוד מור:  אבל בסוף אנו צריכים לעבוד בתוך הממשלה ולגבש משהו, ולצערנו גם לנו כממשלה לפעמים לוקח זמן

ינון אזולאי: עשיתם משהו ממה שמשרד החקלאות ממליץ לכם?     

דוד מור: ישבנו עם משרד החקלאות מספר פעמים

ינון אזולאי: רק הכיבוד עולה יותר בישיבות האלה

דוד מור: באנו עם הצעות

אסף לוי: מסכימים על היום שהתקיימה הפגישה

ינון אזולאי: בבקשה

חסיה דרורי: שלום, אין לנו שום מחלוקת על השימושים של התקציבים האלה

חסיה דרורי:  חבר הכנסת שוסטר אמר שהלב שלכם יהיה כלפי החקלאים

חסיה דרורי:  יו"ר הוועדה דיבר על החשיבות לגבי טורקיה

חסיה דרורי:  דובר גם על העניין, האם מתנים את זה בתוכנית התייעלות כזו או אחרת

חסיה דרורי:  אנו לא נכנסים לזה

חסיה דרורי:  מבחינתנו, אם רוצים להפחית את התעריפים לחקלאות, הרי זה  משובח

חסיה דרורי:  השאלה היא המקורות

חסיה דרורי:  יש אמירה של בית משפט עליון לגבי העובדה שהסבסוד הצולב צריך להיפסק

חסיה דרורי:  סבסוד צולב שונה מהקצאת תקציב

חסיה דרורי:  סבסוד צולב, זה אומר שמגזר אחד מממן מגזר אחר

חסיה דרורי:  כיום זה סבסוד של 7% עד 8% מושת על הצרכן הביתי, על כל אחד מאתנו, לטובת המגזר החקלאי

חסיה דרורי:  יש סבסודים נוספים, אגב, לירדן, למים לרשות הפלסטינית

חסיה דרורי:  כלומר הסבסוד הוא גבוה יותר

חסיה דרורי:  אם כך, לנו אין בעיה, שהתעריפים לחקלאות יופחתו

חסיה דרורי:  אנו לא חושבים שיעד לאומי צריך להיות על חשבון הצרכן הביתי

חסיה דרורי:  זה סוג של מס

חסיה דרורי:  אנו חושבים שזה צריך להיות מתוקצב מתקציב המדינה

חסיה דרורי:  זה נושא שיש לו חשיבות לאומית

חסיה דרורי:  יש להחליט עליו בנפרד

ינון אזולאי: אם אתה שלטון מקומי, לשאול אותך, פעם שעברה העלו את זה חקלאים - בשלטון המקומי, היה משהו של עיריית תל אביב שצריך לסבסד את הסיפור של השפדן ולא מסבסד

ינון אזולאי:  יכול לתת לנו תגובה על זה? אם אתה שלטון מקומי שדואג לצרכן, תדאג מהכסף – היה אמור לכסות משהו בכל הסיפור של השפדן

ינון אזולאי:  אולי היה עוזר לחקלאים

חסיה דרורי: לא מכיר

אלון שוסטר: החברים מהאוצר יכולים לומר שבהסדר האופציונלי העתידי הם מכירים בכך שיש רכיב מסוים שלא נלקח היום בחשבון

אלון שוסטר:  ההיגיון הוא מאוד פשוט

אלון שוסטר:  המזהם משלם

אלון שוסטר:  לא מזהם בכוונה

אלון שוסטר:  יש על מה לדבר

אלון שוסטר:       אנחנו מסתובבים סביב-סביב ונשארים פה במצב שבו אין מצע

אלון שוסטר:  נישאר פה ונדבר בשנים הקרובות מה תהיה תוכנית הפיתוח שהיא חשובה ביותר ובדרך נאבד את החקלאים

אורן עמיאל: אומר שהיום במודל של השפדן נלקחות כל העלויות כולל הטיפול בין השניוני לשלישוני מוטלות על החקלאים ולא על יצרני הביוב בעיר

אורן עמיאל:  זה חלק מהסבסוד שקיים היום

אורן עמיאל:  בדיוק הפוך למה שדיבר מרכז השלטון המקומי

ינון אזולאי: היה משהו לגבי תל אביב

אורי נעמתי: אסביר

אורי נעמתי:  השפדן מתחיל באיגודן – לוקח את המים מהבתים, מטהר אותם לרמה של טיהור שניוני למרות שצריך לטהר אותם לרמה של טיהור שלישוני

אורי נעמתי:  הדלתא בין טיהור שניוני לשלישוני הוא 16 אגורות, והם נחסכות – עד היום - מהצרכן העירוני

אורי נעמתי:  לכן אני מסבסד אותך בגדול

אורי נעמתי:  אתה לא מסבסד אותי בכמעט כלום, ומחיר המים לצרכנים הביתיים בישראל – אחד הנמוכים בעולם

אורי נעמתי:  יש מחקר בכנסת

קריאה: בתעריף הסבסוד הוא כרגע 1 ₪ לקוב

ינון אזולאי: בבקשה

תמיר סלע: שלום, אני יועץ משפטי של מים לישראל

תמיר סלע:  כמה מילים על הבעיה כפי שאנו רואים אותה בצד המשפטי של הדברים וגם הפתרון

תמיר סלע:  חוק המים קובע איך נקבעים מחירי המים וקובע הגדרה שהבסיס ייקבע לפי עלויות וקובע עוד מגבלה – שהמחיר ייקבע גם בהתייחס ליכולת התשלום של הצרכנים ובחקלאות של הגידולים

תמיר סלע:  זה החוק קובע

תמיר סלע:       בפועל יש שתי בעיות ביישום רשות המים את החוק

תמיר סלע:  ראשונה, שיכולת התשלום לא נבדקת בכלל, ואין יכולת או כוונה לבדוק

תמיר סלע:  לכן יש פספוס כפי שהוזכר פה, שהגיעו מחירים שיש חריגה גדולה ויציאה משווי משקל ומעבר ליכולת התשלום

תמיר סלע:  הבעיה השנייה ביישום, שבקביעת העלויות נלקחות בחשבון גם עלויות שלהבנתנו אינן רלוונטיות לשימוש החקלאי

תמיר סלע:  זה מגיע לאבסורדים אם נניח מים מליחים צריכים לשלם חלק מעלויות ההטפלה או מי שיטפונות בגולן או מים בגליל שמנותקים מהמערכת הארצית לא צריכים לשלם עלויות הטפלה ועוד הרבה עלויות

תמיר סלע:  הבעיה היא ביישום החוק בשני הדברים האלה, והפתרון כפי שאנו רוצים להציע, בדרך של חקיקה שלא תשנה שסדרי עולם, שתתקן תקלות – ואנו מציעים לקבוע תוספת לחוק המים לטווח ארוך, שמחירי המים לחקלאות ייקבעו בהתייעצות עם שר החקלאות בשני נושאים – גם בשאלת כושר הנשיאה של הגידולים וגם בשאלת התשתיות שיש לקחת בחשבון בקשר לשימוש החקלאי כי יש תשתיות ועלויות שלא צריך לקחת בחשבון

תמיר סלע:  זה התיקון שאנו מציעים לטווח ארוך

תמיר סלע:  ותיקון לטווח קצר – כדרך הוראת שעה בהנחה שייקח זמן עד שייקבעו המחירים לפחות לשנתיים הקרובות, 24' ו-25', לקבוע כהוראת שעה, כפי שהוזכר, שמחירי השפדן לא יעלו על שקל, מחירי המים השפירים באזורים נעדרי חלופה או אזורי עדיפות לאומית או קווי עימות לא יעלו על 1

תמיר סלע: 30 שקלים, ושאר מחירי המים לחקלאות בכל הארץ לא יעלו בניגוד לכוונה להעלות אותם

תמיר סלע:  זו הסדרה חקיקתית

ינון אזולאי: תודה

ינון אזולאי:  עידו, בבקשה

דוד מור: היה לי חשוב לציין, חבר הכנסת שוסטר התייחס למשהו שהצגנו לו

דוד מור:  כחלק מהדיונים בממשלה ישבנו עם בעלי עניין לרבות חבר הכנסת שוסטר ואחרים, כדי להציג גישה שלנו

דוד מור:  אין לנו פה עמדה ממשלתית, ודאי אנו כמשרד אוצר לא יכולים לומר לרשות המים איך לחשב את התעריפים כחברי מועצה

דוד מור:  לא יותר ממשרד החקלאות כחברי מועצה

דוד מור:  אנו כן מסכימים מהותית עם העיקרון, זו סוגיה כלכלית – לא קשור רק לדבר הזה, שהמזהם משלם - כל אחד צריך לשלם על העלות שלו לרבות העלויות החיצוניות שנובעות מהשימוש בדברים

דוד מור:  איך עושים את ההסדרה ומה זה בדיוק העלות החיצונית הזו במקרה של מים, זה דיון שנדרש לעשות

ינון אזולאי: תודה רבה

ינון אזולאי:  אסכם

ינון אזולאי:  קודם כל אני מודה ליושב-ראש הוועדה הרב גפני ששוב ושוב לא מרפה מהעניין ומעלה אותה לסדר-היום של הכנסת בכלל

ינון אזולאי:  אלון, תודה לך ולקרויזר ולכל החברים שמצטרפים

ינון אזולאי:  אבל התודה עדיין לא מביאה לנו את הפתרון, ולכן מה שאני מציע - אמרת שיש עוד פגישה ביום ראשון

ינון אזולאי:  עידו אמר שיש ביום חמישי

ינון אזולאי:  אני מציע לקיים עוד פגישה אחת

ינון אזולאי:  ותראה אם יש התקדמות תוך שבוע

ינון אזולאי:  אם תראה שאין התקדמות, אני מציע שתכין את הצעת החוק, קח איתך את קרויזר, את גואטה, את מטי, גם אני כמובן

ינון אזולאי:  וגם לרתום את העניין עם הרב גפני, בטוח שיעשה זאת בשמחה רבה

ינון אזולאי:  להתחיל להניע את הצעת החוק

ינון אזולאי:  אני מאמין שתוך כדי הנעה כולם מתחילים לזוז

ינון אזולאי:  אם זה יהיה הפתרון, לצערנו, נצטרך ללכת לזה

ינון אזולאי:       ד"ר אסף, מבקש לדבר עם השר

ינון אזולאי:  שישים הצעת מחליטים

ינון אזולאי:  זה יעזור לנו ונעזור לכם מפה

ינון אזולאי:  יהיה אפשר לעבוד בשיתוף פעולה בעניין הזה

ינון אזולאי:  ברגע שעושים הצעת מחליטים, שיכולה להתאים, גם אם ישים שם, אלון יוכל לקחת אותה, להגישה פה כהצעת חוק

ינון אזולאי:  חושב שזה יהיה פתרון שאפשר להתחיל לקדמו

ינון אזולאי:  עידו, מציע שתעביר לגורמים באגף תקציבים שאנו מתחילים להתקדם

ינון אזולאי:  לא אמורים להישאר במקום

ינון אזולאי:  אין פתרונות, והחקלאים זקוקים לפתרון

איתן ברושי: האם זה צריך לבוא לידי ביטוי בתקציב 24' שתדונו בימים הקרובים?     

ינון אזולאי: לכן האוצר בתוך זה

ינון אזולאי:  אם לא הייתה השפעה על התקציב לא היינו צריכים את האוצר

איתן ברושי: אבל האוצר לא יעשה בלי התערבות שלכם

איתן ברושי:  כי החוק הוא לא של היו"ר אלא של ועדת הכספים

ינון אזולאי: ועדת הכספים לא יכולה לחוקק חוק

איתן ברושי: הצעת חוק

איתן ברושי:  גפני מגיש עם חתימה של כל החברים

ינון אזולאי: אין בעיה

ינון אזולאי:  לכן אמרתי לאלון שירכז את זה מול הרב גפני

ינון אזולאי:  גם אני נמצא אתך, אלון

ינון אזולאי:      תודה רבה, הישיבה נעולה